Diari Oficial de la Generalitat Valenciana


Sumari del DOGV 8669, del 04-11-2019 (2019/10285)

RESOLUCIÓ de 29 d'octubre de 2019, del director general de l'Institut Valencià d'Atenció Social i Sanitària, per la qual es convoca l'ampliació de la borsa d'ocupació temporal de les categories de cuidador o cuidadora, infermer o infermera i cuiner o cuinera.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8669

Data del DOGV
:   04-11-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10236


Data del document
:   29-10-2019

Organisme emissor
:   Institut Valencià d'Atenció Social i Sanitaria

Tipus de document
:   Resolució

Anàlisi jurídica

 Descriptors 

:   * Institut Valencià d'Atenció Social i Sanitària
    * concurs administratiu

RESOLUCIÓ de 29 d'octubre de 2019, del director general de l'Institut Valencià d'Atenció Social i Sanitària, per la qual es convoca l'ampliació de la borsa d'ocupació temporal de les categories de cuidador o cuidadora, infermer o infermera i cuiner o cuinera. [2019/10459]  
Mitjançant la Resolució de 20 de març de 2017, del director general de l'Institut Valencià d'Atenció Social i Sanitària, es va convocar una borsa d'ocupació temporal de les categories de cuidador o cuidadora, infermer o infermera i cuiner o cuinera (DOGV 8008, 27.03.2017).  
  
Posteriorment, mitjançant la Resolució de 3 de desembre de 2018, del director general de l'Institut Valencià d'Atenció Social i Sanitària, es va convocar la primera actualització d'aquesta borsa (DOGV 8438, 05.12.2018).  
Pròxima a esgotar-se la borsa d'ocupació temporal, i davant de la previsió de necessitats de cobertura de llocs, prèvia proposta de la comissió de borses, es procedeix a obrir un període de presentació d'instàncies per a ampliar la borsa d'ocupació temporal de les categories de cuidador o cuidadora, infermer o infermera i cuiner o cuinera, únicament per a la inscripció de nous candidats i candidates.  
Les persones interessades que desitgen inscriure's com a nous candidats i candidates en la borsa formalitzaran la seua inscripció en la forma establida en la Resolució de 3 de desembre de 2018, del director general de l'Institut Valencià d'Atenció Social i Sanitària, per la qual es convoca la primera actualització i es modifiquen les bases de la borsa d'ocupació temporal de les categories de cuidador o cuidadora, infermer o infermera i cuiner o cuinera, convocada mitjançant la Resolució de 20 de març de 2017 (DOGV 8438, 05.12.2018). El termini d'inscripció de sol·licituds serà de cinc dies hàbils comptats a partir de l'endemà de la publicació d'aquesta resolució.  
La present resolució posa fi a la via administrativa. D'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, els interessats poden interposar un recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar des de l'endemà de la publicació.  
Alternativament, si no es recorre en reposició, pot interposar-se un recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà de la publicació de la present resolució.  
  
València, 29 d'octubre de 2019.- El director general de l'Institut Valencià d'Atenció Social i Sanitària: Ángel Bonafé Osca.